《琵琶引》
宋代·高似孙

人生聚散难为别，何况匆匆作胡越。
梅梢带雪下昭阳，明朝合隔关山月。
长城不战四夷平，臣妾一死鸿毛轻。
回凭汉使报天子，为妾奏此琵琶声。
长安城中百万户，家家竞学琵琶谱。
酸声苦调少人知，食雪天山忆苏武。
西风吹霜雁飞飞，汉宫月照秋丰衣。
嫖姚已死甲兵老，公主公主何时归。

作者简介：高似孙(1158—1231)，字续古，号疏寮，鄞县（今浙江宁波）人（清康熙《鄞县志》卷一○），一说馀姚（今属浙江）人（清光绪《馀姚县志》卷二四）。孝宗淳熙十一年（一一八四）进士，调会稽县主簿，历任校书郎，出知徽州，迁守处州。宁宗庆元六年（一二○○）通判徽州，嘉定十七年（一二二四）为著作佐郎。理宗宝庆元年（一二二五）知处州。晚家于越，为嵊令史安之作《剡录》。有《疏寮小集》、《剡录》、《子略》、《蟹略》、《骚略》、《纬略》等。事见《南宋馆阁续录》卷八、《宋史翼》卷二九。